open-index/open-wikipedia-markdown huggingface dataset:
Good Will Hunting

**Dobri Will Hunting** () je američki igrani film snimljen 1997. u režiji Gusa Van Santa. Radnja se temelji na originalnom scenariju koga su napisali Ben Affleck i Matt Damon, a od kojih potonji tumači naslovnu ulogu. Protagonist je neobrazovani mladić iz siromašne bostonske četvrti koji posjeduje talent matematičkog genija, i koji počinje preispitivati svoj život i odnose s prijateljima nakon seansi sa terapeutom (čiji lik tumači Robin Williams). Dobri Will Hunting je postigao veliki uspjeh i među kritikom i među publikom, a od Matta Damona učinio veliku zvijezdu.

## Uloge

## Nagrade
* Oskar za najboljeg sporednog glumca – Robin Vilijams
* Oskar za najbolji originalni scenario – Met Dejmon i Ben Aflek
* Zlatni globus za najbolji scenario u igranom filmu - Met Dejmon i Ben Aflek

## Vanjske veze
* 
* 
* 
* 
* Screenplay on IMSDb
James Blunt

**James Blunt** (James Hillier Blount, 22. februara 1974., Tidworth, Wiltshire, Ujedinjeno Kraljevstvo) je britanski pjevač i tekstopisac. Rodjen je u vojnoj bolnici u Engleskoj, i posto mu je otac bio pukovnik Britanskih zracnih snaga zivio je u Engleskoj , Cipru i Njemackoj. Debitirao je s albumom Back to Bedlam s kojeg je najpoznatiji singl You're Beautiful. Pjesme koje pjeva su mix popa i rocka. Osvojio je dvije nagrade Brit Awards, te je 2006. bio nominiran za Grammy. 2007. je izdao drugi album koji se zove All the Lost Souls.

Blunt je odrastao u vojničkoj porodici, i prije početka muzicke karijere je slijedio njenu tradiciju diplomiravši na vojnoj akademiji Sandhurst te je kao satnik Britanske vojske sudjelovao u kosovskom ratu. Prema vlastitim riječima, prilikom prištinskog incidenta je odbio zapovijed da napadne ruske snage na prištinskom aerodromu. Vojsku je napustio 2002. nakon šestogodišnje službe. 

Kao dijete je svirao klavir i violinu, a sa 14 pocinje da svira i pise pjesme za gitaru. Godine 2002-e napusta vojsku , i posvecuje se svojoj drugoj ljubavi - muzici. Linda Perry otvorivsi vlastitu izdavacku kucu , cula je demo njegove pjesme dok je bila u Londonu . Ubrzo je vidjela i njegov nastup na jednom festivalu , i vec za nekoliko dana su potpisalu ugovor o saradnji . Iste godine on snima album, a u septembru, na trziste izlazi album Back to Bedlam . Sam album , najavljuje pjesma You're Beautiful . Na valu te pjesme , debi album Back to Bedlam prodao se u milionima primjeraka sirom svijeta ,i James Blunt-u donosi ogromnu popularnost . Drugi album All The Lost Souls objavljen je 2007. godine , a najavio ga je singl 1973 . 

## Diskografija

* *[[Back to Bedlam]]* (2004.)
* *[[All the Lost Souls]]* (2007.)
* *[[Some Kind of Trouble]]* (2010.)
* *[[Moon Landing]]* (2013.)
* *[[The Afterlove]]* (2017.)

### ''Back to Bedlam'': 2004-06
James Blunt je snimio Back to Bedlam sa producentom Tom Rothrock u kucnom studiju Rothrock 2003. godine . Ovaj album je u Britaniji objavljen u oktobru 2004. godine.Na ovom albumu se nalazi njegova poznata pjesma "Goodbye my Lover" , i ujedno ona predstavlja njegov cetvrti singl. Njegov debi singl je bio "High". Ova pjesma je usla u top 100 pjesama na Britanskoj muzickoj ljestvici , dok je pjesma *[[You're Beautiful]]* usla u top 75 . Pjesma You're Beautiful je bio pun pogodak , koji ga je proslavio sirom svijeta . Debitovala je na broju 12 u Britaniji i sest puta zaredom je bila hit nedelje. Nakon uspjeha u Britaniji , pjesma prelazi u kontinentalni dio Evrope i postaje jedan od najvecih hitova ljeta 2005. sirom kontinenta. Dana 31 avgusta, James Blunt osvaja dvije nagrade na 2006 MTV Video Music Awards, i pjesmom You're Beautiful koja je osvojila nagradu za najbolji muski video . Na kraju , album se prodao u 11 miliona primjeraka, i nalazio se na vrhu top liste albuma u 16 teritorija sirom svijeta. Prodan je u 2.6 miliona primjeraka u U.S. , a u Britaniji preko 3 miliona primjeraka, i time usao u Ginisovu knjigu rekorda za najbrze prodan album za godinu dana .
William Jennings Bryan

**William Jennings Bryan** (Salem, Illinois, 19. ožujka 1860. - Dayton, Tennessee, 26. srpnja 1925.) je bio jedan od vodećih američkih političara od 1890ih pa do svoje smrti 1925. godine. Bio je domimantna ličnost liberalnog ogranka Demokratske stranke i trostruki predsjednički kandidat (1896., 1900. i 1908.). Kratko je bio član Predstavničkog doma iz Nebraske te, u razdoblju od 1913. do 1915., 41. Državni tajnik Sjedinjenih Država u kabinetu predsjednika Wilsona te se zalagao za pacifistički pristup Svjetskom ratu. Bryan je bio odani prezbiterijanac, zagovornik narodne demokracije te oštar protivnik zlatnog standarda, banaka i željeznica. Tijekom 1890ih, bio je vodeći zagovornik politike nevezanog srebra, mirotvorac, prohibicionist te oštar protivnik darvinizma na temelju vjerskih uvjerenja. Njegov duboki glas i mnogobrojna putovanja donijeli su mu status jednog od najuglednijih govornika i predavača svog doba. Zbog svoje vjere u mudrost običnog puka, dobio je nadimak **"Veliki pučanin"**.

Na tijesnim izborima 1896. i 1900. porazio ga je William McKinley, ali je Bryan svejedno zadržao kontrolu u stranci. Sa svojih preko 500 govora održanih 1896., Bryan je započeo tradiciju predsjedničke turneje po državi, u periodu kada su kandidati ostajali kod kuće. Tijekom svoje tri kampanje, osovine istih bile su politika slobodnog srebra 1896., antiimperijalizam 1900. i antitrustovska politika 1908., kojom je pozvao demokrate da se bore protiv trustova i banaka i prihvate antielitističke ideje republikanizma. Iako ga je Wilson 1913. postavio za Državnog tajnika, predsjednikovi oštri stavovi prema Njemačkoj nakon torpediranja ''Lusitanije'' prisilili su Bryana da 1915. podnese ostavku iz protesta. Nakon 1920ih, Byran je bio oštar zagovornik prohibicije te gorljiv protivnik darvinizma i evolucije, ponajviše na poznatoj parnici protiv Johna Thomasa Scopesa. Pet dana nakon završetka slučaja, Bryan je umro u snu.
Loud & Queer

**Loud and Queer** (poznat i kao L&Q) je brend žurki namenjenih LGBT osobama nastao 2004. godine. Vlasnik ovog brenda je nekadašnji aktivista za ljudska prava, a sada član glavnog odbora Socijalističke partije Srbije Boris Milićević.

Osnovna ideja **Loud and Queer** žurki bila je da se potpomogne formiranje queer klupske scene koja u trenutku nastanka ovog brenda faktički nije ni postojala. L&Q je uspešno povezao LGBT osobe iz celog regiona bivše Jugoslavije.

Izmedju ostalih, na **Loud and Queer** žurkama do sada su nastupali: VIS Lollobrigida, Nipplepeople, Inje, Maja Uzelac, Una Senić, Nemanja Kostić, Markiza de Sadda, Mornar i Margarita, Vanja Bursać, Tijana T i mnogi drugi regionalni di-džejevi, bendovi i drugi izvodjači. 

Loud and Queer žurke se osim u Beogradu održavaju i u Novom Sadu, a poslednjih godina mnogo pažnje privukla je i *Loud and Queer Cruising point* bina na EXIT festivalu.

Organizacija je sa Inicijativom za demokratsku tranziciju vodila kampanju "Biće bolje" u januaru i februaru 2017. godine.

## Reference
Gale Sondergaard

**Gale Sondergaard** (15. februar 1899 &ndash; 14. august 1985) bila je američka glumica. Karijeru je započela u teatru, a njen filmskiu debi 1936. godine u filmu *[[Anthony Adverse]]* iz 1936. godine ju je učinio prvom dobitnicom Oscara za najbolju sporednu glumicu. Nakon toga je glumila uglavnom sporedne uloge u nekoliko zapaženih holivudskih filmova 1930-ih i ranih 1940-ih. Njen brak za režisera Herberta Bibermana, odnosno odluka da ga podrži kada je kao član Hollywoodske desetorice optužen za komunizam ju krajem 1940-ih je stavio na crnu listu i uništio krarijeru. Nakon toga se preselila u New York te tek povremeno glumila na televiziji.

## Izvori

## Vanjske veze

* 
* 
* 
*
Beulah Bondi

**Beulah Bondi** (3. maj 1889 &ndash; 11. januar 1981) je bila američka glumica. Rodila se u porodici intelektualaca, a glumiti počela još kao dijete. Profesionalnu glumačku karijeru je započela nakon završenog fakulteta, a u Hollywood došla s Broadwaya 1931. Zbog poodmaklih godina su joj specijalnost postale sporedne i karakterne uloge, pa je nekoliko puta tumačila majke likova koje je glumio Jimmy Stewart. Mlađim generacijama je poznata po nastupu u TV-seriji *[[The Waltons]]* za koji je nagrađena Emmyjem.

## Djelomična filmografija

* *[[Street Scene (1931 film)|Street Scene]]* (1931)
* *[[Rain (1932 film)|Rain]]* (1932)
* *[[Finishing School (film)|Finishing School]]* (1934)
* *[[The Invisible Ray (1936 film)|The Invisible Ray]]* (1936)
* *[[The Trail of the Lonesome Pine (1936 film)|The Trail of the Lonesome Pine]]* (1936)
* *[[Hearts Divided]]* (1936)
* *[[The Gorgeous Hussy]]* (1936)
* *[[Maid of Salem]]* (1937)
* *[[Make Way for Tomorrow]]* (1937)
* *[[The Sisters (1938 film)|The Sisters]]* (1938)
* *[[The Buccaneer (1938 film)|The Buccaneer]]* (1938)
* *[[Of Human Hearts]]* (1938)
* *[[Vivacious Lady]]* (1938)
* *[[On Borrowed Time]]* (1939)
* *[[The Under-Pup]]* (1939)
* *[[Mr. Smith Goes to Washington]]* (1939)
* *[[Remember the Night]]* (1940)
* *[[Our Town (1940 film)|Our Town]]* (1940)
* *[[Penny Serenade]]* (1941)
* *[[The Shepherd of the Hills (film)|The Shepherd of the Hills]]* (1941)
* *[[One Foot in Heaven]]* (1941)
* *[[Watch on the Rhine]]* (1943)
* *[[Tonight We Raid Calais (film)|Tonight We Raid Calais]]* (1943)
* *[[The Very Thought of You (film)|The Very Thought of You]]* (1944)
* *[[The Southerner (1945 film)|The Southerner]]* (1945)
* *[[Back to Bataan]]* (1945)
* *[[Sister Kenny]]* (1946)
* *[[It's a Wonderful Life]]* (1946)
* *[[The Sainted Sisters]]* (1948)
* *[[The Snake Pit]]* (1948)
* *[[So Dear to My Heart]]* (1948)
* *[[Mr. Soft Touch]]* (1949)
* *[[Reign of Terror (film)|Reign of Terror]]* (1949)
* *[[The Baron of Arizona]]* (1950)
* *[[The Furies (film)|The Furies]]* (1950)
* *[[Lone Star (1952 film)|Lone Star]]* (1952)
* *[[Latin Lovers (1953 film)|Latin Lovers]]* (1953)
* *[[Track of the Cat]]* (1954)
* *[[Back from Eternity]]* (1956)
* *[[The Unholy Wife]]* (1957)
* *[[A Summer Place (film)|A Summer Place]]* (1959)
* *[[Tammy Tell Me True]]* (1961)
* *[[Tammy and the Doctor]]* (1963)

## Izvori

## Vanjske veze

* 
* 
* 
* 
* Great Character Actors 
* What-A-Character
Juan Mata

**Juan Manuel Mata García** (Burgos, 28. travnja 1988.), je španjolski nogometaš, koji trenutno igra kao napadač za Manchester United.

## Klupska karijera
Mata je započeo svoju nogometnu karijeru u Real Oviedu, gdje je njegov otac proveo većinu svoje karijere. Tamo je ostao 3 godine prije nego što se pridružio Real Madridu u dobi od samo 15 godina. Nakon što je igrao za kadete, brzo je napredovao kroz juniorske momčadi. U posljednjim sezonama (2005./06.) zabio je 18 pogodaka u ligi i još 3 u Copa de Campeones. Kasnije prelazi u Real Castillu i prvu momčad Real Madrida. U prvoj momčadi Reala se nije naigrao i odlazi u Valenciju.

Konstantnim ozljedama Vicentea i Koemanovim izbacivanjem iz momčadi Ángela Angula, Mata je stigao do prvih jedanaest. Dana 20. ožujka 2008, postiže 2 pogotka u Španjolskom kupu protiv Barcelone s kojima je uveo momčad u finale kupa protiv Getafea. U finalu je postigao završni pogodak za konačnu pobijedu od 3-1.

## Vanjske veze
* Profil BDFutbol
Jordi Alba

**Jordi Alba Ramos** (L'Hospitalet de Llobregat, 21. ožujka 1989.) je španjolski nogometaš i reprezentativac koji trenutno igra za Barcelonu.
Wachowski

**Wachowski** [wəˈʧaʊski] (prethodno **braća Wachowski**), američke filmske režiserke, scenaristice i producentice, sestre: **Lana Wachowski** (prethodno **Laurence (Larry) Wachowski**; Chicago, 21. juna 1965.) i **Lilly Wachowski** (prethodno **Andrew Paul (Andy) Wachowski**; Chicago, 29. decembra 1967.). Obje su otvoreno transrodne žene. Par, zajedno profesionalno poznat kao *Wachowski* (*The Wachowskis*), prethodno kao *braća Wachowski* (*The Wachowski Brothers*), režiserski je debitirao 1996. filmom *[[Bound (film)|Vezane]]* (*Bound*), a slavu je stekao svojim drugim filmom *[[Matrix]]* (*The Matrix*, 1999), velikim kinodvoranskim uspjehom za što je osvojio nagradu Saturn za najbolji film. Prema vlastitu scenariju režirali su *[[The Matrix Reloaded|Matrix Reloaded]]* (*The Matrix Reloaded*, 2003) i *[[The Matrix Revolutions|Matrix Revolutions]]* (*The Matrix Revolutions*, 2003) te bili duboko involvirani u pisanje i produkciju drugih djela ove franšize.

Nakon komercijalnog uspjeha serijala *Matrix*, napisali su i producirali *[[V for Vendetta (film)|V za vendetu]]* (*V for Vendetta*, 2006), filmsku adaptaciju istoimenog stripa Alana Moorea, i 2008. izdali *[[Speed Racer (film)|Speed Racer]]*, igranu akcijsku adaptaciju istoimene japanske anime serije. Svoj sljedeći film, *[[Atlas oblaka (film)|Atlas oblaka]]* (*Cloud Atlas*, 2012), zasnovan na istoimenom romanu Davida Mitchella, napisali su i korežirali s Tomom Tykwerom. Najrecentnija su im djela film *[[Jupiter izlazi]]* (*Jupiter Ascending*, 2015) i serija Netflixa *[[Osam čuvstava]]* (*Sense8*, 2015). Druga sezona *Osam čuvstava* snimljena je i planirana za premijerno emitiranje oko Božića 2016. kao božićni specijal nakon kojeg bi nešto kasnije uslijedio ostatak epizoda.

Bratski odnosno sestrinski par djelovao je kao scenaristička i režiserska jedinica tokom čitave svoje profesionalne filmske karijere, od *Vezanih* do prve sezone *Osam čuvstava*. Za produkciju druge sezone i nakon svoje rodne tranzicije, Lilly Wachowski je odlučila uzeti odmor od pisanja i režiranja da bi se fokusirala na svoje blagostanje, čime je Lana prvi put radila bez svoje sestre. Lilly će navodno ostati aktivna kao sukreatorica emisije, a na involviraniju poziciju mogla bi se vratiti u potencijalnoj trećoj sezoni.

## Izvori

## Vanjske veze

* 
* 
* Die Wachowski-Geschwister, biografija. 
* Matrix Revelations, članak *[[Wired (magazin)|Wireda]]* o braći Wachowski.
Alice Brady

**Alice Brady** (2. studenog 1892. - 28. listopada 1939.), američka filmska i kazališna glumica, dobitnica Oscara za najbolju sporednu glumicu (1937. godine).

## Biografija
Alice Brady je rođena u New Yorku, gdje je njen otac, William A. Brady, bio kazališni producent na Broadwayju. Od rane mladosti nastupala je u kazalištu, a od 1914. i na filmu, pošto je New York tada bio središte američke filmske industrije. Alice je nastupala u velikom broju filmova, 79 tijekom svoje kratke karijere. Godine 1916. nastupila je u čak osam filmova.

Nakon pojave zvučnog filma, Alice Brady je bila jedna od rijetkih glumica koja je napravila uspješnu tranziciju u novi medij, za što je mogla zahvaliti svojem kazališnom iskustvu. Godine 1936. bila je nominirana za film *[[Moj čovjek Godfrey (1936)|Moj čovjek Godfrey]]* za Oscara za najbolju sporednu glumicu, koji se te godine dodjeljivao prvi put u toj kategoriji. Nagrada je otišla u ruke Gale Sondergaard. Godinu kasnije, dodijeljen joj je Oscar za najbolju sporednu ulogu u filmu *[[U starom Chicagu]]*. Kako Alice nije bila na svečanosti, nepoznati čovjek je preuzeo nagradu umjesto nje. Poslije se ustanovilo da je u pitanju bio varalica, ali ni čovjek ni kipić nikada nisu pronađeni.

Premda teško bolesna od raka, Alice Brady je glumila do svoje smrti. Umrla je u New Yorku, 28. listopada 1939. godine, pet dana prije svog 47. rođendana.

La Vie de Bohême.jpg|*La Vie de Bohême*, 1916
Miss Petticoats.jpg|*Miss Petticoats*, 1916
'Bought and Paid For'.jpg|*Bought and Paid For*, 1916
'The Gilded Cage'.jpg|*The Gilded Cage*, 1916
The Hungry Heart.jpg|*The Hungry Heart*, 1917
The Dancer's Peril.jpg|*The Dancer's Peril*, 1917
A Self-Made Widow.jpg|*A Self-Made Widow*, 1917
Her Silent Sacrifice.jpg|*Her Silent Sacrifice*, 1917
Alice Brady in Woman and Wife.jpg|*Woman and Wife*, 1918
Woman and Wife.jpg|*Woman and Wife*, 1918
The Whirlpool (1918 movie advertisement).jpg|*The Whirlpool*, 1919
The World To Live In.jpg|*The World To Live In*, 1919


## Vanjske veze
*
Rita Moreno

**Rita Moreno** (11. decembar 1931 -) je portorikanska pjevačica, plesačica i glumica, poznata kao jedna od rijetkih izvođača koja je tokom karijere uspjela osvojiti Emmy, Grammy, Oscar i Tony - četiri najuglednije nagrade američke industrije zabave. Najpoznatija joj je uloga Anite u filmskom mjuziklu *[[West Side Story|Priča sa zapadne strane]]* iz 1961. godine, a mlađim generacijama je poznata i kao Sestra Pete, redovnica/zatvorska psihologinja u TV-seriji *[[Oz (TV serija)|Oz]]*.

## Izvori

## Vanjske veze

* 
* 
* 
* Rita Moreno  Downstage Center XM Radio interview by the American Theatre Wing, January 2007, March 2007.
* Rita Moreno's interview for the Archive of American Academy of Television Arts and Sciences.
* TonyAwards.com Interview with Rita Moreno
Papillon (film)

***Papillon*** (u bivšoj Jugoslaviji distribuiran i pod naslovom ***Leptir***) je američki igrani film snimljen 1973. u režiji Franklina J. Schaffnera. Po žanru je kombinacija pustolovnog i zatvorskog filma, a radnja mu se temelji na istoimenoj knjizi francuskog osuđenika Henrija Charrierea (čiji lik tumači Steve McQueen) koji je u njoj opisao svoja višegodišnja nastojanja da pobjegne iz zloglasnog zatvora u Francuskoj Gvajani.

Iako je, zbog udaljenih tropskih lokacija, bio jedan od najskupljih filmova svog vremena, *Papillon* je doživio veliki komercijalni uspjeh, a sam Steve McQueen ga je opisao kao najdraži film u svojoj karijeri. Smatra se jednim od najboljih hollywoodskih filmova 1970-ih.

## Reference

## Vanjske veze
* 
*
We're No Angels (film, 1989)

***We're No Angels*** (naslov preveden kao **Mi nismo anđeli**) je američki igrani film snimljen 1989. u režiji Neila Jordana. Predstavlja remake istoimenog filma iz 1955. godine, a radnja mu je smještena u doba Velike depresije. Protagonisti su dvojica odbjeglih osuđenika koji pokušavaju prijeći kanadsku granicu izdajući se za katoličke svećenike.

## Vanjske veze
* 
*
Jane Seymour (glumica)

**Jane Seymour**, OBE (rođena kao Joyce Penelope Wilhelmina Frankenberg 15. februara 1951.) je engleska filmska i televizijska glumica. Slavu je stekla 1973. godine ulogom Solitaire, Bondove djevojke u filmu *[[Live and Let Die (film)|Live and Let Die]]*. Mlađim generacijama je poznata i kao naslovna protagonistica popularne western TV-serije *[[Dr. Quinn, Medicine Woman]]* u kojoj je nastupala 1990-ih. Osim toga je imala zapažene nastupe u filmu **[[Somewhere in Time (film)|Somewhere in Time]]** te mini-serijama *[[East of Eden (miniserija)|Istočno od raja]]*, *[[War and Remembrance (TV miniserija)|Rat i sjećanja]]* i *[[La Révolution française (film)|Francuska revolucija]]*. Tokom karijere je osvojila Emmyja i dva Zlatna globusa.

## Izvori

## Vanjske veze

* 
* 
* Jane Seymour at Emmys.com
Abanda, Alabama

**Abanda** je naseljeno područje za statističke svrhe u američkoj saveznoj državi Alabama. Po popisu stanovništva iz 2010. u njemu su živela 192 stanovnika.

## Demografija

## Reference

## Literatura

* 
* 
* 
* 
* 
* 

## Vanjske veze
Branchville, Alabama

**Branchville** je gradić u američkoj saveznoj državi Alabama. Po popisu stanovništva iz 2000. u njemu je živelo 825 stanovnika.

## Demografija

## Literatura

* 
* 
* 
* 
* 
* 

## Vanjske veze
Montgomery, Alabama

**Montgomery** je glavni grad u američke savezne države Alabama. Po popisu stanovništva iz 2010. u njemu su živela 205.764 stanovnika.

## Historija

Prije dolaska Europljana je prostor grada bio naseljen Alabama Indijancima. Na prostoru današnjeg Montgomerya su postojala indijanska naselja Ikanatchati i Towassa. Prvi Europljanin koji je došao na taj prostor je bio španjolski istraživač Hernando de Soto koji je 1540. posjetio Towassu. Prvi Europljanin koji se naselio na tom prostoru je bio škotski trgovac James McQueen koji je stigao 1716. godine. 1717. su Francuzi sagradili trgovačku postaju Fort Toulouse sjeveroistočno od današnjeg Montgomerya. Britanci su taj teritorij stekli nakon rata protiv Francuza i Indijanaca 1764. Europljani su se na taj prostor vrlo sporo doseljavali.

Okrug Montgomery je osnovan 1816. godine. Prvu grupu naseljenika je vodio general John Scott. On je osnovao grad Alabama Town u blizini današnjeg Montgomerya. Kasnije je Andrew Dexter osnovao grad New Philadelphia. Ta dva grada su ujedinjena 1819. i tako je stvoren grad Montgomery. Grad je nazvan po generalu Richardu Montgomeryu koji je poginuo u Američkom ratu za neovisnost. U njemu se razvila trgovina pamukom, te je brzo rastao. Od 1821. je počeo voziti parobrod Harriet po rijeci Alabami. 1832. je sagrađena željeznička pruga do države Georgije.

Montgomery je brzo rastao i postao najznačajniji u Alabami. Zbog toga je 1846. glavni grad Alabame premješten iz Tuscaloose u Montgomery. Montgomery je bio jedan od najznačajnijih gradova na jugu SAD-a, te je u njemu 1861. održan sastanak na kojem su se Alabama, Georgia, Florida, Louisiana, Mississippi i Južna Karolina odvojile od SAD-a i formirale Konfederativne Države Amerike. Time je počeo Američki građanski rat. Montgomery je postao glavni grad Konfederativnih Država Amerike i u njemu je inauguriran njihov predsjednik Jefferson Davis. Kasnije je glavni grad premješten u grad Richmond u Virginiji koji je bio bliže liniji fronte. Montgomery nije pretjerano stradao u građanskom ratu.

Montgomery je 1886. bio prvi grad u SAD-u koji je uveo električni tramvaj. Nakon toga se stanovništvo počinje više naseljavati u predgrađima, a manje u centru. 1910. su braća Wright osnovala letačku školu.

Nakon 2. svj. rata je na jugu SAD-a ojačao pokret američkih crnaca za veća prava, a Montgomery je bio jedan od centara tog pokreta. Negov vođa, Martin Luther King, je bio pastor u jednoj crkvi u Montgomeryu i tamo počeo svoje djelovanje. Jedan od značajnih simbola tog pokreta je bila crna krojačica Rosa Parks koja je 1955. odbila u autobusu u Montgomeryu ustupiti mjesto bijelcu, te je zbog toga uhićena, što je izazvalo masovne prosvjede crnaca koji su doveli do ukidanja segregacije u autobusima, što je bila prva veća pobjeda crnaca. 1965. je Martin Luther King organizirao Marš u Montgomery s ciljem postizanja glasačkih prava crnaca.

## Demografija

## Reference

## Literatura

* 
* 
* 
* 
* 
* 

## Vanjske veze
Phenix City

**Phenix City** je grad u američkoj saveznoj državi Alabama, smješten u okruzima Russell i Lee, odnosno administrativno sjedište Okruga Russell. Nalazi se na krajnjem istoku države nedaleko od Columbusa u susjednoj Georgiji. Po popisu stanovništva iz 2010. u njemu su živela 32.822 stanovnika. Poznat je kao poprište posljednje veće bitke u građanskom ratu, ali i kao zloglasno uporište organiziranog kriminala 1940-ih i 1950-ih godina, čije su aktivnosti kulminirale atentatom na uglednog političara Alberta Pattersona 1954. godine.

## Demografija

## Značajne osobe
*John Malcolm Patterson, guverner Alabame u mandatu od. 1959. do 1963. godine

## Reference

## Literatura

* 
* 
* 
* 
* 
* 

## Povezano
**[[The Phenix City Story]]*

## Vanjske veze
Enrique Peña Nieto

**Enrique Peña Nieto** (; 20. jul 1966 -) je meksički političar i član Institucionalne revolucionarne partije (*Partido Revolucionario Institucional*, PRI) koji od 2012. služi kao 57. predsjednik Meksika. Od 2005. do 2011. je služio kao guverner federalne države Meksiko. Krajem 2011. je postao službeni kandidat PRI za predsjedničke izborima. Na izborima se zalagao za promjenu politike prema meksičkim narkokartelima, smatrajući da je oštar kurs trenutnog predsjednika Felipea Calderona zaslužan za eskalaciju nasilja. Pobijedio je na izborima 1. jula 2012. čime se tradicionalno vladajuća stranka PRI vratila na čelo Meksika.

Pena Nieto se ženio dva puta. 1993. se oženio za Monicu Pretelini s kojom je imao troje djece. Ona je 2007. umrla uslijed epileptičkog napada. Godine 2010. se Pena Nieto oženio za glumicu Angelicu Riveru. Pena Nieto ima i dvoje vanbračne djece - 2005. mu se rodio sin iz veze s Maritzom Diaz Hernandez te još jedan sin sa još uvijek nepoznatom partnericom.

## Izvori

## Vanjske veze

*  Enrique Peña Nieto, Biografía  – CIDOB Foundation
*  Enrique Peña Nieto – Personal blog of Enrique Peña Nieto
*  Las 7 reformas que propone Peña Nieto para México – *[[CNN en Español|CNNMéxico]]*
* Mexico Elections: Institutional Revolutionary Party Candidate Enrique Pena Nieto Wins Presidency – *[[The Huffington Post]]*

|-

|-
Angélica Rivera

**Angélica Rivera Hurtado** (Mexico City, Meksiko, 2. kolovoza 1970. - ) je meksička glumica, poznata po svojim ulogama u telenovelama. Njezin suprug je političar Enrique Peña Nieto, trenutni predsjednik Meksika i bivši guverner savezne države México.

## Biografija
Angélica je rođena u Meksiku u kolovozu 1970. Njezini su roditelji Manuel Rivera i María Eugenia Hurtado. Ima šestero braće.

Bila je udata za Joséa Alberta Castra, čija je sestra Verónica Castro. S njim ima tri kćeri, čija su imena: Angélica Sofia, Fernanda i Regina. Katolička crkva proglasila je brak nevažećim te ga poništila.

2010. se udala za Enriquea Peñu Nieta, kojem je prva žena umrla, a ima troje djece s njom.
## Karijera
Angélica je najpoznatija po ulogama zle Marcije Montenegro (*[[Ukleta Mariana]]*) i herojske Gaviote (*[[Opijeni ljubavlju]]*).

Glumila je i u ovim serijama:
* *Ángela* 
* *La Dueña* 
* *Mi pequeña Soledad* - Marisa
* *Simplemente María* - Isabella de Peñalbert
* *Dulce desafío* - Gina

## Vanjske veze
PRI

Termin **PRI** ima više značenja.

* Izopropil, Pri
* Fotohemijski indeks refleksije ()
* Institucionalno revolucionarna partija
Institucionalno revolucionarna partija

**Institucionalno revolucionarna partija** () je politička stranka koja djeluje u Meksiku. Osnovana je 1929. godine od strane predsjednika Plutarca Eliasa Callesa te je bila vladajuća stranka u Meksiku sve do kraja 20. vijeka, a što je Meksiko učinilo jednim od najpoznatijih primjera *de facto* jednopartijske države sa de iure višepartijskim sistemom. Na samom početku je PRI u ideološkom smislu bila lijevo orijentirana, te je dan-danas član Socijalističke internacionale; tokom višedecenijske vladavine se njena politika skretala udesno, te se PRI danas smatra strankom centra. Tokom duge vladavine, a pogotovo u posljednjim decenijama, je PRI također bila čest predmet optužbi za korupciju, kao i sklonost održavanju vlasti uz pomoć kršenja ljudskih prava i izbornih prevara. Monopol PRI na vlast je načet tek od kraja 1980-ih kada su na mjesta guvernera saveznih država prvi put izabrani kandidati opozicijskih stranaka - desničarske PAN a potom i ljevičarske PRD, da bi do 2000. PRI izgubila većinu u Kongresu i mjesto predsjednika.

## Izvori
5. bosanski korpus NOVJ

**Peti bosanski (krajiški) udarni korpus NOVJ** formiran je 11. maja 1943. godine, naredbom Vrhovnog komandanta NOV i POJ Josipa Broza Tita kao **Drugi bosanski narodnooslobodilački korpus**. Nastao je podelom tadašnjeg Prvog bosanskog narodnooslobodilačkog korpusa na Prvi i Drugi bosanski korpus. U sastav ovog korpusa ušle su Četvrta, Deseta i Jedanaesta krajiška divizija. Prvi komandant korpusa bio je Slavko Rodić, a politički komesar Velimir Stojnić, narodni heroji.

U Peti bosanski udarni korpus preimenovan je 5. oktobra 1943. godine, a početkom novembra iste godine imao je **9.804** boraca. U vreme prvog zasedanja ZAVNOH-a i drugog zasedanja AVNOJ-a, krajem novembra 1943. godine, Peti udarni korpus je obezbeđivao slobodnu teritoriju, na kojoj su održana ova zasedanja.

Unutar korpusa je marta 1944. godine formirana 39. krajiška divzija, a u maju iste godine imao je **18.370** boraca. Jula 1944. godine unutar korpusa je formirana i 53. srednjobosanska divizija.

Nakon višesedmičnih žestokih borbi za Travnik, tokom operacije Lavina, 5. korpus NOVJ je dobio svojevrsno priznanje od snaga Vermahta. U završnom izveštaju nemačke 104. lovačke divizije, koja je vodila operaciju, stoji: »V korpus sa 4. divizijom pokazao se kao jedinica koja se u mnogome bliži regularnim ruskim trupama«.

Korpus je rasformiran 22. aprila 1945. godine kada je glavnina njegovih snaga ušla u sastav Druge armije JA, a 53. divzija u sastav Trećeg bosanskog korpusa.

## Reference

## Literatura

* Drago Karasijević: '''Peti korpus NOVJ''', Vojnoizdavački zavod, Beograd 1985
* **[[Vojna enciklopedija]]**, Beograd 1975. godina
Eugen Sandow

**Eugen Sandow** (2. april 1867 &ndash; 14. oktobar 1925), rođen kao **Friedrich Wilhelm Müller**, bio je pruski (njemački) bodibilder poznat kao "otac modernog bodibildinga". Rođen je u Pruskoj (koja je postala dio ujedinjene Njemačke), a godine 1889. je emigrirao u Britaniju kako bi izbjegao vojni rok; izdržavao se demonstracijom svoje fizičke snage na londonskim pozornicama. Odatle je počeo popularizati fizičku kulturu i osnivati prve teretane; s vremenom je postao jedan od najvećih svjetskih celebrityja svog vremena, te postao blizak prijatelj britanskog kralja Georgea V, pisca Arthura Conana Doylea i američkog izumitelja Thomasa Edisona koji je njegove tjelesne vježbe zabilježio na jednim od svojih prvih filmova 1894. Umro je od moždanog udara u Lodnonu 1925.

Sandowa je u SAD popularizirao znameniti kazališni impersario Florenz Ziegfeld, te se pojavljuje kao lik u znamenitom biografskom mjuziklu *[[The Great Ziegfeld]]* iz 1936. godine, gdje ga je tumačio Nat Pendleton.

## Bibliografija
* *Sandow's System of Physical Training*
* 
* *Body-Building*
* *Strength and Health*
* *Life is Movement*
* *The Construction and Reconstruction of the Human Body*
* *Sandow's Magazine of Physical Culture*
Nat Pendleton

**Nathaniel Greene "Nat" Pendleton** (9. august 1895 &ndash; 12. oktobar 1967) bio je američki olimpijski hrvač i filmski glumac. Hrvanjem se počeo baviti za vrijeme studija, a godine 1920. je kao član američke reprezentacije osvojio srebrnu medalju na antwerpenskoj Olimpijadi. Nakon toga je započeo profesionalnu karijeru, a potom došao i u Hollywood, gdje je uglavnom tumačio uloge praznoglavih "snagatora" i nasilnika. Njegova najpoznatija uloga je Eugen Sandow u znamenitom biografskom mjuziklu *[[The Great Ziegfeld|Great Ziegfeld]]*.

## Djelomična filmografija

* *[[The Big Pond]]* (1930)
* *[[Mr. Lemon of Orange]]* (1931)
* *[[Blonde Crazy]]* (1931)
* *[[The Star Witness]]* (1931)
* *[[Hell Fire Austin]]* (1932)
* *[[The Sign of the Cross (film)|The Sign of the Cross]]* (1932)
* *[[Attorney for the Defense]]* (1932)
* *[[Whistling in the Dark (1933 film)|Whistling in the Dark]]* (1933)
* *[[Goldie Gets Along]]* (1933)
* *[[Child of Manhattan (film)|Child of Manhattan]]* (1933)
* *[[Lady for a Day]]* (1933)
* *[[Penthouse (film)|Penthouse]]* (1933)
* *[[Lazy River (film)|Lazy River]]* (1934)
* *[[Fugitive Lovers]]* (1934)
* *[[Manhattan Melodrama]]* (1934)
* *[[The Thin Man (film)|The Thin Man]]* (1934)
* *[[Death on the Diamond]]* (1934)
* *[[The Gay Bride]]* (1934)
* *[[Reckless (1935 film)|Reckless]]* (1935)
* *[[The Great Ziegfeld]]* (1936)
* *[[Trapped by Television]]* (1936)
* *[[Gangway (film)|Gangway]]* (1937)
* *[[Fast Company (1938 film)|Fast Company]]* (1938)
* *[[The Shopworn Angel]]* (1938)
* *[[The Crowd Roars (1938 film)|The Crowd Roars]]* (1938)
* *[[Young Dr. Kildare]]* (1938)
* *[[It's a Wonderful World (1939 film)|It's a Wonderful World]]* (1939)
* *[[6,000 Enemies]]* (1939)
* *[[On Borrowed Time]]* (1939)
* *[[At the Circus]]* (1939)
* *[[Another Thin Man]]* (1939)
* *[[The Secret of Dr. Kildare]]* (1939)
* *[[Northwest Passage]]* (1940)
* *[[Dr. Kildare's Strange Case]]* (1940)
* *[[Flight Command]]* (1940)
* *[[Swing Fever]]* (1943)
* *[[Scared to Death]]* (1947)
* *[[Buck Privates Come Home]]* (1947)

## Vanjske veze

* 
* 
*
Kritska arhiepiskopija

**Kritska arhiepiskopija** () je poluautonomna crkva pod jurisdikcijom Carigradske patrijaršije.

## Savremeno stanje

Kritska pravoslavna crkva je status poluautonomne crkve dobila 20. decembra 1965, a od 28. februara 1967. godine je postala arhiepiskopija.

Predstojatelj Crkve od 30. avgusta 2006. godine je arhiepiskop Irinej.

Kritskoj arhiepiskopiji pripadaju sljedeće crkveno-školske ustanove: Visoka crkvena škola u Iraklionu i Pravoslavna akademija Krita (osnovana 1968. od strane mitropolita kisamskog Irineja).

## Povezano

* Carigradska patrijaršija
* Kiparska pravoslavna crkva

## Izvori

* Izbran novый Predstoяtelь Kritskoй Pravoslavnoй Cerkvi 
* Eparhii Konstantinopolьskogo patriarhata 

## Vanjske veze

* Zvanična stranica Kritske arhiepiskopije
Folies Bergère

**Folies Bergère** je koncertna dvorana i kabaret u Parizu, vrlo popularan od 1890. do 1920. godine. Prikazuje manje ili više golišave glazbene i plesne nastupe. 

Zgradu je po uzoru opernih dvorana sagradio arhitekt Plumeret, a otvorena je dana 2. svibnja 1869. pod nazivom *Folies Trévise*. Od 13. rujna 1872. djeluje pod današnjim imenom *Folies Bergère*. U njemu su nastupali brojni poznati umjetnici, između ostalih i tadašnja senzacija Josephine Baker s komadom *La Folie du Jour* 1926. godine, u kojem je na sebi nosila samo suknju načinjenu od banana. U Folies Bergèreu nastupali su i Maurice Chevalier, Charlie Chaplin i mnogi drugi. 

Kabaret je poznat i po slici Edouarda Maneta koja prikazuje barsku damu iz Folies Bergèrea. 

## Vanjske veze

* www.foliesbergere.com 
* Povijest
Uvjetni otpust

**Uslovno** ili **uvjetno oslobađanje** u najširem smislu označava čin kojom neki pojedinac ili organizacija određenoj osobi vraća oduzeta ili ograničena sloboda, nakon što se ta osoba obavezala nakon oslobađanja ispuniti određene obaveze, odnosno uvjete. U užem smislu se pod tim podrazumijeva institut krivičnog prava, odnosno mjera kojom država privremeno obustavlja izvršavanje zatvorske kazne pravomoćno osuđenoj osobi te je pušta na slobodu; u tom slučaju se koristi izraz **uslovni** ili **uvjetni otpust**.

Dok je uvjetni otpust u krivičnom pravu relativno moderni institut, nastao tek sa razvojem penologije i pokreta za zatvorsku reformu u 19. vijeku, njegovi korijeni datiraju iz drevnih običaja vezanih uz ratno pravo, odnosno prakse da ratni zarobljenici puštaju na slobodu nakon što se obavežu da se više neće boriti protiv strane koja ih je zarobila i oslobodila. 

U modernoj praksi je institut uvjetnog otpusta stekao popularnost kao jedno od sredstava koja državi, odnosno njenom pravosudnom sistemu, daje veću fleksibilnost prilikom tretiranja pojedinačnih osuđenika, odnosno osuđenike motivira na "korektno" ponašanje prilikom izdržavanja kazne. Neka kaznena zakonodavstva, poput pojedinih američkih saveznih država su institut uvjetnog oslobađanja uveli u same zatvorske kazne, čije trajanje nije precizno određeno, nego su odgovarajućim tijelima (zatvorska uprava, komisije za uvjetni otpust) dane široke ovlasti da u određenom vremenskom rasponu na pojedine osuđenike primijene institut uvjetnog otpusta. Uvjetno pušteni osuđenici su, slično kao i osobe osuđene na uvjetnu kaznu, su nakon oslobađanja u pravilu vezani određenim obavezama i ograničenjima (boravak u određenom gradu, obavezno javljanje policiji i socijalnim organima i sl.); njihovo kršenje sa sobom povlači oduzimanje slobode i izdržavanje ostatka izrečene kazne. 

## Povezano
* Oslobođenik
* Uvjetna kazna

## Vanjske veze
* California Reentry Programme - Helping parolees re-enter society  
* Term to Life Prisoner Support  
* How Parole Board hearings work (Directgov, England and Wales)
Ziegfeldova djevojka

**Ziegfeldove djevojke** () je naziv za plesačice iz zbora koje su nastupale u znamenitim zabavnim revijama Ziegfeld Follies, koje je na Broadwayu impresario Florenz Ziegfeld postavljao od 1907. do 1931. S obzirom da je Ziegfeld pri izboru za svoj zbor inzistirao ne samo ne plesačkim sposobnostima, nego i na ljepoti, među Ziegfeldovim djevojakama su bile mnoge buduće hollywoodske zvijezde, ali i pripadnice otmjenog društva koje su među muškim članovima publike pronašle muževe i ljubavnike. Među najpoznatijim Ziegfeldovim djevojkama su Lillian Lorraine, Marion Davies, Paulette Goddard, Joan Blondell,Olive Thomas, Barbara Stanwyck, Billie Dove, Louise Brooks, Nita Naldi, Mae Murray, Bessie Love, Dorothy Mackaill, Odette Myrtil, Lilyan Tashman, Claire Dodd, Cecile Arnold i Iris Adrian.

Neke od budućih zvijezda su, s druge strane, bez uspjeha pokušale proći Ziegfeldovu audiciju. Među njima su najpoznatije Norma Shearer (1919), Alice Faye (1927), Joan Crawford (1924), Gypsy Rose Lee (1927), Lucille Ball (1931), Phyllis Haver (1915), Eleanor Powell (1927), Dolores Costello (1919), Ruby Keeler (1924), Hedda Hopper (1913) i June Havoc (1931).

Ziegfeldove djevojke su se nastavljale okupljati na Ziegfeldovom balu, jednom od najvažnijih društvenih događaja New Yorka, godinama nakon završetka revije i Ziegefeldove smrti.

Posljednja Ziegfeldova djevojka je bila Doris Eaton Travis, koja je 2010. umrla u dobi od 106 godina.
Ziegfeld Follies

**Ziegfeld Follies** (doslovno: "Ziegfeldove ludosti") su bile spektakularne kazališne predstave, odnosno plesno-muzičke revije koje su se održavale na Broadwayu od 1907. do 1931. Ime su dobile po svom pokretaču, američkom kazališnom impresariju Florenzu Ziegfeldu, koji ih je osmislio na prijedlog svoje nevjenčane supruge Anne Held i po uzoru na predstave u pariškom noćnom klubu Folies Bergers. Ziegfeld je predstave nastojao učiniti što atraktivnijim i spektakularnijim, pa je za njih angažirao najraskošniju scenografiju i kostimografiju, najpopularnije pjevače i vodviljske zabavljače; s vremenom su *Ziegfeld Follies* postale jedna od najvećih kulturnih institucija svog vremena, a mnoge pjesme komponirane za njih postale ne samo veliki hitovi nego i evergrini. Jedna od najvećih atrakcija Ziegfeld Follies su bile i Ziegfeldove djevojke, odnosno članice plesnog zbora koje je Ziegfeld birao vođen prije svega kriterijima ljepote. Predstavama su kraj donijeli financijski problemi u koje je Ziegfeld pao nakon burzovnog sloma 1929. godine, odnosno njegova smrt nakon revije održane krajem 1931. godine.

Ziegfeld Follies su se nakon toga nekoliko puta još održavale (1934, 1943, 1956 i 1957). Također su postale predmetom dva holivudska filma - mjuzikla *[[Great Ziegfeld]]* iz 1936. i ''Ziegfeld Follies'' iz 1945.

## Vanjske veze

* Ziegfeld on Musicals101.com
* Ziegfeld Follies at Internet Broadway Database
Fanny Brice

**Fanny Brice** (29. oktobar 1891 – 29. maj 1951) bila je američka pjevačica, komičarka, kazališna i filmska glumica, poznata i kao jedna od prvih američkih radio zvijezda. Poznata je i po tome što je njen život poslužio kao predložak za popularni broadwayski mjuzikl * [[Funny Girl (mjuzikl)|Funny Girl]]* i njegovu filmsku verziju iz 1968. gdje je naslovnu ulogu tumačila Barbra Streisand.

## Vanjske veze

* 
* 
* Fanny Brice Collection
* Jewish Virtual Library: Fanny Brice
* Fanny Brice at Virtual History
Álvaro Arbeloa

**Álvaro Arbeloa Coca** (Salamanca, 17. siječnja 1983.) španski  je fudbalker koji trenutno nastupa za fudbalskii klub Real Madrid i špansku fudbalsku reprezentaciju. Igra na poziciji odbrane.

Arbeloa je bio član španjolske reprezentacije koja je osvojila europsko i svjetsko prvenstvo.

•Arbeloa je karijeru započeo kao tinejdžer u trećoj diviziji Reala. Kasnije je se prebacio u Castillu, drugu Realovu diviziju.

2005,  potpisao je sa Korunju, znatno zreliji i uspešniji. Zahvaljujući svom odličnom performansu u Liverpulu dokazao je svoju vrednost Realu, i tada je prešao u Real koji je oduvek bio njegov dom.

## Reference

## Vanjske veze
* Profil na stranici Real Madrida
Frank Morgan

**Frank Morgan** (1. jun 1890 – 18. septembar 1949) bio je američki glumac, najpoznatiji po tumačenju pet različitih uloga, uključujući naslovnu, u znamenitom filmu *[[The Wizard of Oz (film, 1939)|Čarobnjak iz Oza]]* (1939).

## Izvori

## Vanjske veze

* 
* 
* Frank Morgan at Great Character Actors
Anna Held

**Helene Anna Held** (19. mart 1872 - 12. august 1918) bila je francuska glumica, pjevačica i zabavljačica rodom iz Poljske, poznata i kao nevjenčana supruga znamenitog američkog impresarija Florenza Ziegfelda.

Rodila se u porodici jevrejskog obućara koji je 1881. pred antisemitskim pogromima u tadašnjem Ruskom Carstvu emigrirao u Pariz. Nakon što se neko vrijeme izdržavala kao tekstilna radnica, započela je pjevačku karijeru, i s vremenom stekla veliku popularnost zahvaljujući živahnom karakteru, flertu s članovima publike i, za tadašnje vrijeme, neuobičajenoj spremnosti da prilikom nastupa pokazuje noge. 1895. se udala za urugvajskog plejboja Maxima Carreru kome je rodila kćer Lianne (1895 - 1898). Godinu dana kasnije je upoznala Ziegfelda s kojim je otputovala u New York i tamo, nakon početnih neuspjeha, postala jedna od najuspješnijih broadwayskih zabavljačica. Held je na njen prijedlog započeo seriju popularnih muzičkih revija Ziegfeld Follies koja će postati važnom institucijom američke popularne kulture u prvoj četvrtini 20. vijeka. Sa Ziegfeldom je ostala i nakon što je on 1909. otpočeo ljubavnu vezu sa glumicom Liliane Lorraine, ali ga je napustila 1913. poslije čega se Ziegfeld oženio za Billie Burke. Za vrijeme prvog svjetskog rata se vratila u Francuskom i održavala predstave za zabavu vojnika. Na jednoj od njih je kolabirala nakon čega joj je dijagnosticiran mijelom; ubrzo nakon toga je umrla.

Anna Held se pojavljuje kao jedan od glavnih likova u biografskom filmu *[[The Great Ziegfeld]]*, gdje je tumači Myrna Loy. Godine 1978. je snimljen TV-film *Ziegfeld: The Man & His Women* gdje ju je tumačila Barbara Perkins.

## Izvori
U.S. Passport Applications, 1795-1925 Record for Miss Anna Held, filled out in her own hand shows date of birth March 19, 1872.
Found on Ancestry.com

## Vanjske veze

* 
* 
* NY Times article announcing Anna's death
* '''Anna Held''' and '''Forrest Stanley''' still from her 1916 film '''Madame La Presidente'''
* Anna's feature film '''Madame La Presidente''' at '''silentera''' database
Generalplan Ost

**Generalplan Ost** (, „glavni plan Istok“) je bio tajni nacistički plan za kolonizaciju istočne Evrope. Ovaj plan je podrazumevao sprovođenje genocida i etničkog čišćenja na teritorijama koje je Nemačka okupirala u istočnoj Evropi tokom Drugog svetskog rata. Plan je sačinjen između 1939. i 1942. i bio je deo nacističkog pokreta *[[Lebensraum]]* i sprovođenje politike *[[Prodor na istok|Prodora na istok]]* (), koja je sama bila deo šireg plana za uspostavljanje Novog poretka, odnosno velike Njemačke.

## Povezano
* Linija A-A
* Žrtve Holokausta
* Plan gladi
* Novi poredak
* Okupacija Poljske (1939–1945)
* Pabstov plan
* Vanzejska konferencija

## Izvori

## Reference
* 
*  Helmut Heiber, Der Generalplan Ost, *Vierteljahrshefte für Zeitgeschichte*, Volume 6, 1958.
*  Dietrich Eichholtz, Der `Generalplan Ost' Über eine Ausgeburt imperialistischer Denkart und Politik, *Jahrbuch für Geschichte*, Volume 26, 1982.
*  Roth, Karl-Heinz "Erster `Generalplan Ost' (April/May 1940) von Konrad Meyer, *Dokumentationsstelle zur NS-Sozialpolitik, Mittelungen*, Volume 1, 1985.
*  Czesław Madajczyk, *Die Okkupationspolitik Nazideutschlands in Polen 1939-1945*, Cologne, 1988.
*  Czesław Madajczyk, *Generalny Plan Wschodni: Zbiór dokumentów*, Główna Komisja Badania Zbrodni Hitlerowskich w Polsce, Warszawa, 1990
*  M. Rössler & S. Scheiermacher (urednici), *Der `Generalplan Ost' Hauptlinien der nationalsozialistischen Plaungs-und Vernichtungspolitik*, Berlin, 1993. 
*  Andrzej Leszek Szcześniak, *Plan Zagłady Słowian. Generalplan Ost*, Polskie Wydawnictwo Encyklopedyczne, Radom, 2001.
*  The Russian Academy of Science Rossiiskaia Akademiia nauk. Liudskie poteri SSSR v period vtoroi mirovoi voiny:sbornik statei. Sankt-Peterburg 1995 

## Vanjske veze

* Dokumentarni izvori vezani za glavni plan Istok
* Hitlerovi planovi za istočnu Evropu 
*  Vertreibung - Der Generalplan Ost der Nationalsozialisten  
*  Puni tekst ''glavnog plana Istok'' na nemačkom
Ray Bolger

*'Raymond Wallace "Ray" Bolger* (10. januar 1904 – 15. januar 1987) bio je američki glumac i zabavljač, najpoznatiji po ulozi Strašila u popularnom filmu *[[The Wizard of Oz (1939 film)|Čarobnjak iz Oza]]*.

Odrastao je u irskoj katoličkoj porodici, a karijeru započeo u vodviljima. Na film se preorijentirao 1936. kada je potpisao ugovor s MGM-om, a u znamenitom biografskom mjuziklu *[[The Great Ziegfeld]]* je tumačio samog sebe. Nakon toga je nastupao po noćnim klubovima i televiziji. Kada je 1987. godine umro, bio je posljednji član originalne postave *Oza*.

## Vanjske veze

* 
* 
* 
* USO shows
* ''Churkendoose'' album (mp3)
* "Did these stories Really Happen" by Michelle Bernier. Createspace. 2010.
Fábio Coentrão

**Fábio Alexandre Silva Coentrão** je portugalski nogometaš koji igra za madridski Real.

## Klupska karijera
### Rio Ave

Coentrão se rodio u Vili do Conde. Sa 16 godina počinje nastupati za klub iz rodnog grada, Rio Ave. Imao je više dobrih sezona u Rio Aveu i dobio je nadimak *mali Figo*. Od igrača, novinara i trenera Coentrão je izabran kao najveća mlada nada Portugalske lige. Nakon što je se iskazao u dobrom svijetlu privlači pažnje "portugalskih nogometnih divova" Sportinga i Benfice. Nedugo nakon toga on potpisuje ugovor s Benficom.

### Benfica

Coentrão se priključio Benfici 1. siječnja 2008. no ondje se nije mnogo naigrao. Coentrão je iz kluba otišao na tri posudbe: u Nacional, Zaragozu i Rio Ave. U ljeto 2009. produžuje ugovor s Benficom do 2015. Nakon nekoliko odigranih utakmica na poziciji lijevog beka on postiže svoj prvi europski pogodak. Bilo je to 2. prosinca protiv Bate Borisova.

### Real Madrid

Dana 5. srpnja 2011. nakon dužih pregovora, Coentrão potpisuje za Real Madrid. Potpisao je šestogodišnji ugovor vrijedan 30 milijuna €. Već na Realovim ljetnim pripremama Coentrão ulazi protiv LA Galaxyja. Prvi službeni debi bio je u prvoj utakmici Španjolskog superkupa protiv Barcelone.

Svoj prvi ligaški debi odigrao je 28. kolovoza protiv svog bivšeg kluba Zaragoze. Tu je utakmicu Real pobjedio 6-0, a Coentrão je odigrao svih 90 minuta.

## Reprezentativna karijera

Coentrão je igrao sve portugalske uzraste u reprezentaciji od U-18 do izabrane vrste. Prvi poziv dobio je u studenom 2009. Svoj debi u reprezentaciji doživio je 14. studenoga protiv Bosne i Hercegovine.

Dana 10. kolovoza 2011. postiže svoj prvijenac u nacionalnom dresu. Bilo je to protiv Luksemburga u pobjedi 5-0.

## Počasti
### Benfica
 
* Portugalska liga (1): 2010.
* Portugalski liga-kup (2): 2010., 2011.

## Vanjske veze

* Real Madrid official profile
* Stats and profile at Zerozero 
* Stats at ForaDeJogo 
* BDFutbol profile
* 2010 FIFA World Cup profile 
* Transfermarkt profile
Florenz Ziegfeld

**Florenz Ziegfeld, Jr.** (21. mart 1867 - 22. jul 1932), također poznat i kao **"Flo" Ziegfeld**, bio je američki kazališni impresario, najpoznatiji kao začetnik znamenite serije broadwayskih muzičko-plesnih revija *[[Ziegfeld Follies]]*, koje su se održavale od 1907. do 1931. te postale jednom od najvažnijih institucija američke popularne kulture svog vremena.

Karijeru je započeo u rodnom Chicagu, kada je za svog oca počeo voditi noćni klub namijenjen za posjetioce znamenite svjetske izložbe 1893. Njegov talent za privlačenje atrakcija se iskazao angažmanom snagatora Eugena Sandowa. Od 1896. je bio u ljubavnoj vezi s francuskom zabavljačicom Annom Held, koja mu je sugerirala pokretanje *Ziegfeld Follies*. Jedna od glavnih atrakcija predstave su bile i glamurozne plesačice, poznate kao Ziegfeldove djevojke. U jednu od njih, Liliane Lorraine, Ziegfeld se zaljubio i zbog toga ostavio Annu Held 1913. Sljedeće godine je, međutim, oženio Billie Burke s kojom će biti do kraja života, i koja će mu roditi kćer Patriciu Ziegfeld Stephenson.

1920-ih je Ziegfeld dao sagraditi velebno kazalište Ziegfeld Theater, a postavio je i znameniti mjuzikl *[[Show Boat]]*. Godine 1929. je izgubio skoro sav novac u burzovnom krahu, a ubrzo se ispostavilo i da publika, osiromašena u Velikoj depresiji ima sve manje sklonosti za njegove raskošne spekatkle i preferira jeftiniju zabavu u obliku hollywoodskih filmova. Umro je nekoliko mjeseci nakon posljednje predstave *Ziegfeld Follies*.

S obzirom da su mnoge hollywoodske zvijezde i zabavljači počeli karijeru upravo zahvaljujući njemu, Ziegfeldov lik se često pojavljivao u biografskim filmovima. Njemu samom je 1936. posvećen biografski mjuzikl *[[The Great Ziegfeld]]* gdje je njegov lik tumačio William Powell, ali koji je "zasladio" mnoge detalje njegove biografije. Mnogo autentičniji prikaz njegovog života bio je TV-film *Ziegfeld: The Man and His Women* iz 1978. gdje je njegov lik tumačio Paul Shenar.

## Vanjske veze
* 
* 
* Ziegfeld biography by John Kenrick
* 
* Portrait  of Ziegfeld and his wife Billie Burke
* Flo Ziegfeld-Billie Burke Papers, held by the Billy Rose Theatre Division, New York Public Library for the Performing Arts.
* "Ziegfeld Follies" movie trailer (1936) video clip